Source: http://ah.turku.fi/kasopelk/2018/0613008x/3735304.htm
Timestamp: 2019-05-25 19:46:11+00:00
Document Index: 11528073

Matched Legal Cases: ['§ 64', '§ 64', '§ 117', '§ 64', '§ 64', '§ 64', '§ 64']

Kasvatus- ja opetuslautakunta 117 13.06.2018 10
Kasvatus- ja opetuslautakunnan päätöksen 11.4.2018 § 64 "Maksuttoman 20 tunnin varhaiskasvatuksen kokeilu 5-vuotiaille lapsille 1.8.2018 alkaen" muuttaminen
Kasvatus- ja opetuslautakunta päätti 11.4.2018 § 64, että maksuttoman vuonna 2013 syntyneiden lasten 20 tunnin varhaiskasvatus järjestetään 1.8.2018 alkaen noudattaen esiopetuksesta päätettyä lukuvuosittaista ja päivittäistä työaikaa. Opetus- ja kulttuuriministeriö on 4.6.2018 antanut uusia ja tarkennettuja ohjeita, joiden johdosta lautakunnan päätöstä tulee muuttaa siten, että kokeilu toteutetaan ajalla 1.8.2018 - 31.7.2019 esiopetuksen päivittäisinä mutta ei vuosittaisina toiminta-aikoina.
Kasopelk § 117
Palvelualuejohtaja Maija-Liisa Rantanen, Liliane Kjellman ja Vesa Kulmala 6.6.2018:
Kasvatus- ja opetuslautakunnan päätös 11.4.2018 § 64
Kasvatus- ja opetuslautakunta päätti 11.4.2018 § 64 maksuttoman vuonna 2013 syntyneiden lasten 20 tunnin varhaiskasvatuksen järjestämistavasta ja maksuista 1.8.2018 alkaen seuraavasti:
”Maksuton vuonna 2013 syntyneiden lasten 20 tunnin varhaiskasvatus järjestetään 1.8.2018 alkaen siten, että se toteutetaan esiopetuksen toiminta-aikojen mukaisesti noudattaen varhaiskasvatussuunnitelmaa.
Opetus- ja kulttuuriministeriön ohjeet 4.6.2018
Kasvatus- ja opetuslautakunnan aiempi päätös perustui opetus- ja kulttuuriministeriöltä puhelimitse saatuun ohjeeseen, jonka mukaan kokeilussa noudatetaan esiopetuksesta päätettyä lukuvuosittaista ja päivittäistä työaikaa. Opetus- ja kulttuuriministeriö on kuitenkin 4.6.2018 antanut uusia ja tarkennettuja ohjeita, joiden mukaan kokeilu toteutetaan ajalla 1.8.2018 - 31.7.2019 esiopetuksen päivittäisinä mutta ei vuosittaisina toiminta-aikoina.
Opetus- ja kulttuuriministeriön uusien ohjeiden johdosta kasvatus- ja opetuslautakunnan päätöstä 11.4.2018 § 64 tulee muuttaa siten, että viisivuotiaiden 20 tunnin maksutonta varhaiskasvatusta toteutetaan 31.7.2019 saakka esiopetuksen päivittäisen aikataulun mukaisesti mutta noudattamatta esiopetuksen vuosittaista toiminta-aikaa.
Ehdotus Kasvatus- ja opetuslautakunta päättää muuttaa päätöksensä 11.4.2018 § 64 kuulumaan seuraavasti:
Maksuton vuonna 2013 syntyneiden lasten 20 tunnin varhaiskasvatus järjestetään 1.8.2018 – 31.7.2019 siten, että se toteutetaan esiopetuksen päivittäisten toiminta-aikojen mukaisesti noudattaen varhaiskasvatussuunnitelmaa.